Ma nuɣal ɣer tewsit n wungal aqbayli, ad t-naf yefruri-d ɣer BELƐID AT Ɛli deg yiseggasen-nni 1940, i yuran ungal amezwaru s tmaziɣt akken i tḥesben yinagmayen d akken d netta yellin tawwurt i tira s tmaziɣt(10) anida ara t-naf yura ungal Lwali n Wedrar. Seg yimir ur d-iban wungal s tutlayt n tmaziɣt (taqbaylit), armi d iseggasen-nni 1980 ssebat n wanect-nni ttuqtent akken id yenna Mr GALLAND PERENT: ma yella ass-a ulac ungal s tutlayt n teqbaylit ,annect-a, sseba-s d uguren n temetti akk d tdamsa ,mačči d lixṣas n usnulfu aseklan(11) ihi asmi i d-bbeɛzeqqen yilmeẓyen iseddawanen n TiziUzzu, i d- yennan neɛya di lbaṭel, di tefsut n tmanyin (1980) neɣ tin iwumi semman Tafsut n Yimaziɣen , s ǧuǧgen tibḥirt-agi n tira, dɣa rran-d afud i wid yebɣan ad fken azal i tnaslit-nsen i tmaziɣit.